Page:The Book of Scottish Song.djvu/110

92 Nocht's to be gain'd at woman's hand,

Unless ye gi'e her a' the plea;

Then I'll leave aff where I began,

And tak' my auld cloak about me.

[ was recovered by David Herd, and published in the second edition of his collection, 1776. There is an old song called "Johnnie Blunt," which resembles the present one in its subject, but is somewhat too coarse for extract.]

[ charming song was written by for Johnson's Museum, where it is set to an old air called "Tam Glen." It is also sung to the air called "The mucking o' Geordie's byre."]

heart is a-breaking, dear tittie,

Some counsel unto me come len';

To anger them a' is a pity,

But what will I do wi' Tam Glen?

I'm thinkin', wi' sic a braw fallow,

In puirtith we micht mak' a fen'

What care I in riches to wallow,

If I maunna marry Tam Glen?

There's Lowrie, the laird o' Drumeller,

"Gude day to you," brute! he comes ben;

He brags and he blaw s o' his siller,

But when will he dance like Tam Glen?

My minnie does constantly deave me,

And bids me beware o' young men;

They flatter, she says, to deceive me—

But wha can think sae o' Tam Glen?

My daddie says, gin I'll forsake him,

He'll gie me gude hunder merks ten;

But, if it's ordain'd I maun tak' him,

O, wha will I get but Tam Glen?

Yestreen, at the Valentine's dealin',

My heart to my mou' gied a sten;

For thrice I drew ane without failin',

And thrice it was written—Tam Glen.